Гәзит [[1917]] йылдың июнь айынан [[Ырымбур]]ҙа «Башҡорт иттифаҡи бюроһының мөхбире» исеме менән сыға башлай. Июль айынан исемен «Башҡорт» тип үҙгәртәләр.[[1919]] йылда «Башҡортостан» гәзите менән бергә «Башҡортостан хәбәрҙәре» гәзите булып баҫтырыла. Баштараҡ гәзит [[Стәрлетамаҡ (ҡала)|Стәрлетамаҡта]], [[1922]] йылдан [[Өфө]]лә баҫтырыла. Гәзит исемен [[1937]] йылда «Qьđьl Başqortostan» («Ҡыҙыл Башҡортостан») тип, [[1951]] йылда «Совет Башҡортостаны» тип үҙгәртә. [[1990]] йылдан хәҙерге «Башҡортостан» исеме менән баҫтырыла башлай.